kardosdrur/scandi-wiki huggingface dataset:
Ryan Nelsen

Ryan William Nelsen (født 18. oktober 1977 i Christchurch, New Zealand) er en tidligere newzealandsk professionel fodboldspiller, der spillede i forsvaret. Han er nu manager i den canadiske MLS-klub Toronto FC.

Karriere 
Han kom til Blackburn Rovers i 2005 fra D.C. United i den amerikanske MLS-liga. Her spillede han frem til 2012, hvorefter han skiftede til Tottenham Hotspur FC kort før transfervinduet lukkede i januar/februar 2012. Allerede et halvt år senere skiftede han på en et-årig kontrakt til Queens Park Rangers, hvor han spillede indtil frem til 2013. Her stoppede han sin aktive karreire for at blive manager i den nordamerikanske MLS-klub Toronto FC.

Landshold 
Nelsen står noteret for 49 kampe og 7 scoringer for New Zealands landshold, som han ligeledes var anfører for. Han repræsenterede sit land til Confederations Cup i både 1999 og 2003 samt til OL i Beijing i 2008 og VM i 2010. Hans første landskamp faldt den 19. juni 1999 i et opgør mod Polen.

Eksterne henvisninger 

 Soccerbase.com spillerinfo

Referencer 
}

Fodboldtrænere fra New Zealand
Fodboldspillere fra New Zealand
Deltagere ved verdensmesterskabet i fodbold 2010
Fodboldspillere fra Blackburn Rovers F.C.
Fodboldspillere fra Tottenham Hotspur F.C.
Fodboldspillere fra Queens Park Rangers F.C.
Gedser Vandtårn

Gedser Vandtårn er et 18,5 m højt tidligere vandtårn i Gedser på Falsters sydspids. Det var i drift 1912-66, men blev senere et turistmål som udsigtstårn.

Historie 
Vandværket havde ca. 150 andelshavere, da tårnet blev opført i 1912. Det er bygget af jernbeton og havde en kapacitet på 46 m³ vand. Det blev tegnet af arkitekt Alf Jørgensen, som har tegnet flere markante vandtårne på Lolland-Falster. Det er ottekantet og skråner lidt indad mod toppen.

Tårnet leverede kun vand til Gedser By, men i 1966 dannede man sammen med Gedesby Sydfalsters Vandværker og opførte et nyt vandværk.

Seværdighed 
Tårnet ejes af bevaringsforeningen Vandtårnets Venner, der i 1994 købte det for 1 krone for at bevare det som lokalhistorisk mindesmærke og renovere det. Der er åbent hver dag i sommermånederne, hvor der også hver tirsdag afholdes loppemarked og er aftenåbent, så man kan se solnedgangen over Østersøen. Med kikkert kan man fra tårnet se sælerne på Rødsand samt de højeste bygninger i Rostock og Warnemünde. Tårnet er også vært for skiftende udstillinger. Det har haft ca. 4.000 besøgende om året.

Noter

Eksterne kilder/henvisninger 

 Velkommen til Gedser vandtårn! 

Vandtårne i Region Sjælland
Vandtårn
Brett Emerton

Brett Michael Emerton (født 22. februar 1979 i Sydney, Australien) var en australsk midtbanespiller. Han spillede senest hos den australske klub Sydney FC. 
Fra 2003 til 2011 spillede han i engelske Blackburn Rovers. Han kom til Blackburn fra hollandske Feyenoord Rotterdam. Først spillede han for Sydney Olympic i sit hjemland.

Landshold 
Emerton spillede som landsholdsspiller (1998-2012) 94 kampe og scorede 20 mål for Australiens landshold. Han har repræsenteret sit land ved både Confederations Cup i 2001 og 2005, samt ved VM i 2006, og VM i 2010.

Eksterne henvisninger 

 Soccerbase.com spillerinfo 
 Blackburn Rovers spillerinfo
 FIFA.com spillerinfo 

Fodboldspillere fra Australien
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Feyenoord Rotterdam
Fodboldspillere fra Blackburn Rovers F.C.
Fodboldspillere fra Sydney FC
Personer fra Sydney
Morten Gamst Pedersen

Morten Gamst Pedersen (født 8. september 1981 i Vadsø, Norge) er en norsk fodboldspiller, der spiller hos Tromsø i Norge. Tidligere har han spillet en årrække hos Blackburn i England, samt for Rosenborg.

Landshold 
Gamst står noteret for 83 kampe og 17 mål for Norges landshold, som han debuterede for den 18. februar 2004 i et opgør mod Nordirland. Han scorede sit debutmål i denne kamp, og yderligere ét mål. Siden da har han været en fast del af det norske landshold, men har ikke kunnet hjælpe det til kvalifikation til en større turnering.

Eksterne henvisninger 

Fodboldspillere fra Norge
Fodboldspillere fra Blackburn Rovers F.C.
Fodboldspillere fra Tromsø IL
Fodboldspillere fra Rosenborg BK
Malling Vandtårn

Malling Vandtårn, bedre kendt som Jacobs Tårn, er et tidligere vandtårn beliggende i Malling syd for Aarhus. Tårnet, der har kapacitet til 90 kubikmeter vand, er 12 meter højt og bygget i 1922, hvorefter det indtil 1958 forsynede omkring 150 husstande. Tårnet er rundt og en stige fører op til vandbeholderen.

Bygningen har også lagt navn til et maleri, Jacob Haugårds vandtårn i Malling, af folketingsmedlemmet Eyvind Vesselbo, da en anderledes udstilling med værker af politikere, erhversfolk og andre blev afholdt på Århus Rådhus i oktober-november 2005.

Historie
I 1922 blev tårnet opført som trykformidler i vandforsyningen. Det blev taget ud af drift i 1958. I 1960'erne blev det så foreslået at sprænge tårnet væk, men fordi alene glassikring af naboernes vinduer ville løbe op i 260.000 kroner fik tårnet lov at blive stående.

I 1983 købte Jacob Haugaard huset med vandtårnet,  og fra  starten af 1992 lavede han  en række tv-udsendelser fra Jacobs Tårn som gjorde den lille landsby landskendt. Sidenhen flyttede han til Sjælland efter indvælgelsen til Folketinget, hvorfor han solgte huset i Malling med det dertilhørende tårn til 1 million kroner, og i dag står tårnet i en almindelig families baghave.

I forbindelse med Jacob Haugaards kontroversielle valgkampagne op til valget i 1994 lovede han at flytte vandtårnet i Malling til Odder som vartegn, hvilket han dog måtte trække tilbage, eftersom det ikke var muligt at flytte det og han heller ikke havde intentioner om at fratage Malling det.

Referencer

Vandtårne i Region Midtjylland
Bygninger, konstruktioner og anlæg i Aarhus Kommune
Martin Olsson

Martin Tony Waikwa Olsson (født 17. maj 1988 i Gävle, Sverige) er en svensk fodboldspiller, der spiller som venstre back eller alternativt venstre kant hos den svenske Allsvenskan-klub Malmö FF. Han har tidligere spillet for blandt andet Swansea City, Norwich og Blackburn.

Olsson fik sin Premier League-debut den 30. december 2007 i et opgør mod Derby.

Landshold 
Olsson har (pr. april 2018) spillet 42 kampe og scoret fem mål for Sveriges A-landshold. Han debuterede den 29. maj 2010.

Personlige liv 
Olsson blev født i Gävle i Sverige. Han har en tvillingbror, Marcus, der spiller for Blackburn Rovers. De er født af en svensk far og en kenyansk mor. Hans svoger er Dallas Mavericks basketballspilleren Dirk Nowitzki, der er gift med Martin's søster Grethe Olsson.

Hans agent er den tidligere svenske landsholdsspiller Stefan Schwarz.

Eksterne henvisninger 

Fodboldspillere fra Sverige
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Fodboldspillere fra Blackburn Rovers F.C.
Fodboldspillere fra Norwich City F.C.
Fodboldspillere fra Swansea City A.F.C.
Personer fra Gävle
Andy van der Meyde

Andy van der Meyde (født 30. september 1979 i Arnhem, Holland) er en tidligere hollandsk fodboldspiller, der spillede som kantspiller. Han har gennem sin karriere optrådt for klubber Ajax og PSV i sit hjemland, italienske Inter Milan, engelske Everton F.C. og tilbragte desuden et enkelt år på lejebasis hos FC Twente fra Enschede.

Van der Meyde var i sin tid hos Ajax Amsterdam med til i 2002 at vinde både landets mesterskab og pokalturnering. Med Inter Milan vandt han i 2005 Coppa Italia.

Landshold 
Van der Meyde spillede 17 kampe og scorede 1 mål for Hollands landshold, som han debuterede for i maj 2002 i et opgør mod USA. Han var en del af den hollandske trup der nåede semifinalerne ved EM i 2004 i Portugal.

Titler 
Æresdivisionen
 2002 med Ajax Amsterdam

Hollands pokalturnering
 2002 med Ajax Amsterdam

Coppa Italia
 2005 med Inter Milan

Eksterne henvisninger 
 Soccerbase.com spillerinfo 

Fodboldspillere fra Holland
Fodboldspillere fra AFC Ajax
Fodboldspillere fra FC Twente
Fodboldspillere fra FC Internazionale Milano
Fodboldspillere fra Everton F.C.
Fodboldspillere fra PSV Eindhoven
Personer fra Arnhem
Deltagere ved det europæiske mesterskab i fodbold 2004
Steven Pienaar

Steven Jerome Pienaar (født 17. februar 1982 i Johannesburg, Sydafrika) er en sydafrikansk tidligere fodboldspiller, der spillede som midtbanespiller. Han repræsenterede blandt andet Everton, Tottenham, Borussia Dortmund, Ajax Amsterdam, Ajax Cape Town.

Pienaar var i sin tid hos Ajax Amsterdam med til at vinde både to hollandske mesterskaber og én pokaltitel.

Landshold 
Pienaar nåede i sin tid som landsholdsspiller (2002-2012) at spille 61 kampe og score 3 mål for Sydafrikas landshold, som han debuterede for den 23. maj 2002 i et opgør mod Tyrkiet. Han blev efterfølgende udtaget til VM i 2002 i Sydkorea og Japan.

Titler 
Æresdivisionen
 2002 og 2004 med Ajax Amsterdam

Hollands pokalturnering
 2002 med Ajax Amsterdam

Eksterne henvisninger 

Fodboldspillere fra Sydafrika
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010
Fodboldspillere fra AFC Ajax
Fodboldspillere fra Borussia Dortmund
Fodboldspillere fra Everton F.C.
Fodboldspillere fra Tottenham Hotspur F.C.
Personer fra Johannesburg
Sætningen om den behårede kugle

Sætningen om den behårede kugle er et resultat i algebraisk topologi, som siger, at ethvert kontinuert tangentvektorfelt på kugleoverfladen vil forsvinde i mindst et punkt: Hvis f er en kontinuert funktion fra 2-sfæren S2 til R3, så der i hvert punkt p på sfæren gælder, at f(p) er tangent til sfæren i p, så findes mindst et p, så f(p) = 0. Sætningen blev først formodet af Henri Poincaré sidst i 1800-tallet og første gang bevist af Brouwer i 1912.

Sætningens navn skyldes, som illustrationerne viser, at resultatet giver, at "man ikke kan rede håret på en behåret kugle fladt uden at skabe et koslik". En generalisering af resultatet siger, at n-sfæren Sn har et kontinuert felt af tangentvektorer forskellige fra 0, hvis og kun hvis n er ulige.

En mærkværdig meteorologisk anvendelse af sætningen fremkommer ved betragtning af vindretning som en vektor defineret kontinuert over overfladen på en planet med atmosfære. Som en idealisering kan vind betragtes som en todimensional vektor, hvis dens ikke-tangentiale bevægelse er negligibel. I dette tilfælde siger sætningen, at der til ethvert tidspunkt eksisterer et punkt på planetoverfladen, hvor der er vindstille.

Fodnoter 

Topologi
Matematiske sætninger
Victor Anichebe

Victor Chinedu Anichebe (født 23. april 1988 i Lagos, Nigeria) er en nigeriansk fodboldspiller (angriber). Han har gennem karrieren spillet for blandt andet Everton og Sunderland i England.

Landshold 
Anichebe står (pr. april 2018) noteret for 11 kampe og én scoring for Nigerias landshold, som han debuterede for den 26. marts 2008 i et opgør mod Sydafrika. Han var efterfølgende en del af den nigerianske trup til OL i Beijing samme år.

Referencer

Eksterne henvisninger 

Fodboldspillere fra Nigeria
Fodboldspillere fra Everton F.C.
Fodboldspillere fra West Bromwich Albion F.C.
Fodboldspillere fra Sunderland A.F.C.
Sofian Chahed

Sofian Chahed (født 18. april 1983 i Vestberlin, Vesttyskland) er en tysk/tunesisk tidligere fodboldspiller, der spillede som højre back. Han spillede blandt andet for Hertha Berlin i sin fødeby og Hannover 96.

Landshold 
Chahed, der også besidder tunesisk pas efter sine forældre, besluttede sig for at repræsentere Tunesien på landsholdsplan, og fik debut for holdet den 11. oktober 2009.

Referencer

Eksterne henvisninger 

Fodboldspillere fra Tyskland
Fodboldspillere fra Tunesien
Fodboldspillere fra Hertha BSC Berlin
Fodboldspillere fra Hannover 96
Personer fra Berlin
Fodboldspillere fra FSV Frankfurt
Patrick Ebert

Patrick Ebert (født 17. marts 1987 i Potsdam, Østtyskland) er en tysk fodboldspiller, der spiller som midtbanespiller hos FC Ingolstadt 04 i hjemlandet. Han har tidligere spillet hos blandt andet Hertha Berlin, Spartak Moskva og Real Valladolid.

Landshold 
Ebert har (pr. april 2018) endnu ikke optrådt for Tysklands A-landshold, men har dog optrådt tretten gange for landet på U-21 niveau.

Referencer

Eksterne henvisninger 

Fodboldspillere fra Tyskland
Fodboldspillere fra Hertha BSC Berlin
Fodboldspillere fra Real Valladolid
Personer fra Potsdam
Fodboldspillere fra FC Spartak Moskva
Lukas Sinkiewicz

Lukas Sinkiewicz (født 9. oktober 1985 i Tychy, Polen) er en tysk tidligere fodboldspiller af polsk afstamning, der spillede som forsvarsspiller. Han spillede gennem karrieren for blandt andet FC Augsburg, FC Köln og Bayer Leverkusen.

Landshold 
Sinkiewicz nåede at spille tre kampe for Tysklands landshold, som han debuterede for den 3. september 2005 i et opgør mod Slovakiet.

Eksterne henvisninger 

Fodboldspillere fra Tyskland
Fodboldspillere fra 1. FC Köln
Fodboldspillere fra Bayer 04 Leverkusen
Fodboldspillere fra FC Augsburg
Gonzalo Castro

Gonzalo Castro Randon (født 11. juni 1987 i Wuppertal, Vesttyskland) er en tysk fodboldspiller af spansk afstamning, der spiller for Borussia Dortmund. Han har tidligere spillet hos Bayer Leverkusen.

I starten af sin karriere optrådte han på højre back positionen, men fik senere sit ønske opfyldt at spille på midtbanen.

Landshold 
Castro står (pr. april 2018) noteret for fem kampe for Tysklands landshold, som han debuterede for den 28. marts 2007 i en venskabskamp mod Danmark.

Eksterne henvisninger 

Fodboldspillere fra Tyskland
Fodboldspillere fra Bayer 04 Leverkusen
Fodboldspillere fra Borussia Dortmund
Fodboldspillere fra VfB Stuttgart
Personer fra Wuppertal
José Paolo Guerrero

José Paolo Guerrero Gonzales (født 1. januar 1984 i Lima, Peru) er en peruviansk fodboldspiller, der spiller som angriber hos den brasilienske ligaklub Flamengo. Han har spillet for klubben siden 2015. Tidligere har han spillet for Bayern München, Hamburger SV og Corinthians.

Med Bayern München var Guerrero med til at vinde The Double, Bundesligaen og DFB-Pokalen, to år i træk, i 2005 og 2006.

Han scorede i 2012 det afgørende mål i VM klubhold mod Chelsea hvor Corinthians slog Chelsea med 1-0.

Landshold 
Guerrero står (pr. april 2018) noteret for 86 kampe og 32 scoringer for Perus landshold, som han debuterede for den 9. oktober 2004 i et opgør mod Bolivia. Han repræsenterede blandt andet sit land ved Copa América i 2007 og VM 2018.

Eksterne henvisninger 

Fodboldspillere fra Peru
Deltagere ved verdensmesterskabet i fodbold 2018
Fodboldspillere fra FC Bayern München
Fodboldspillere fra Hamburger SV
Fodboldspillere fra Sport Club Corinthians Paulista
Romeo Castelen

Romeo Castelen (født 3. maj 1983 i Paramaribo, Surinam) er en hollandsk fodboldspiller af surinamesisk oprindelse, der spiller som kantspiller hos VVV-Venlo. Han har tidligere repræsenteret blandt andet RKC Waalwijk, Feyenoord, ADO Den Haag og Hamburger SV.

Landshold 
Castelen har spillet 10 kampe og scoret ét mål for Hollands landshold, som han debuterede for den 18. august 2004 i et opgør mod Sverige.

Eksterne henvisninger 

Fodboldspillere fra Holland
Fodboldspillere fra ADO Den Haag
Fodboldspillere fra Feyenoord Rotterdam
Fodboldspillere fra Hamburger SV
Markus Pröll

Markus Pröll (født 28. august 1979 i Rheinbach, Vesttyskland) er en tidligere tysk fodboldspiller, der spillede som målmand. Tidligere har han optrådt for 1. FC Köln, Eintracht Frankfurt og Panionios Athens.

Landshold 
Pröll nåede aldrig at debutere for Tysklands A-landshold, men spillede mellem 2000 og 2001 seks kampe for landets U-21 hold.

Eksterne henvisninger 
 Eintracht Frankfurt spillerinfo
 Fussballdaten.de spillerinfo

Fodboldspillere fra Tyskland
Fodboldspillere fra 1. FC Köln
Fodboldspillere fra Eintracht Frankfurt
Personer fra Nordrhein-Westfalen
Marco Russ

Marco Russ (født 4. august 1985 i Hanau, Vesttyskland) er en tysk fodboldspiller, der har tilbragt sin seniorkarriere, startende i 2004, som forsvarsspiller hos Bundesliga-klubben Eintracht Frankfurt til 2011. Han spillede også for klubben størstedelen af sine ungdomsår.

Eksterne henvisninger 

Fodboldspillere fra Tyskland
Fodboldspillere fra VfL Wolfsburg
Fodboldspillere fra Eintracht Frankfurt
Personer fra Hessen
Serdar Tasci

Serdar Tasci (født 24. april 1987 i Esslingen, Vesttyskland) er en tysk fodboldspiller af tyrkisk afstaming, der spiller som midterforsvarer hos russiske FC Spartak Moskva. Han har tidligere spillet for VfB Stuttgart og Bayern München.

Tasci vandt i 2007 det tyske mesterskab med VfB Stuttgart.

Landshold 
Tasci står (pr. april 2018) noteret for 14 kampe for Tysklands landshold, som han debuterede for den 20. august 2008 i et opgør mod Belgien. Han var en del af den tyske trup til VM i 2010.

Titler 
Bundesligaen
 2007 med VfB Stuttgart

Eksterne henvisninger 

Personer fra Baden-Württemberg
Fodboldspillere fra Tyskland
Deltagere ved verdensmesterskabet i fodbold 2010
Fodboldspillere fra VfB Stuttgart
Fodboldspillere fra FC Spartak Moskva
Fodboldspillere fra FC Bayern München
Claudia de Breij

Claudia de Breij (født 13. marts 1975 i Utrecht i Holland) er en hollandsk komiker, studievært og radio-dj.

Hun er vegetar.

Fodnoter

Eksterne henvisninger 
 

Dj's fra Nederlandene
Tv-personligheder
Vegetarer
Komikere fra Nederlandene
Personer fra Utrecht
Anna Drijver

Anna Drijver (født 1. oktober 1983 i Haag) er en hollandsk teaterskuespillerinde og model. Hun har arbejdet som model siden hun var 14 år gammel, og har spillet med i tv-serien Goede Tijden, Slechte Tijden, samt filmene Flirt og Bride Flight. Hun har også optrådt i et teaterstykke kaldet "Uitgedokterd".

Fodnoter

Eksterne henvisninger 
 

Skuespillere fra Nederlandene
Vegetarer
Dion Graus

Dion Jean Gilbert Graus (født 19. marts 1967 i Heerlen) er en hollandsk politiker, som har været medlem af Tweede Kamer (underhuset) siden 30. november 2006 for Frihedspartiet.

Graus er en tidligere bilsælger samt sælger af veterinærprodukter, og har arbejdet for den lokale Limburg-tvkanal TVL.

Politikere fra Nederlandene
Vegetarer
Neil Kinnock

Neil Gordon Kinnock, Baron Kinnock (født 28. marts 1942) er en walisisk politiker og medlem af det britiske parlament fra 1970 til 1995. I perioden fra 1983 til 1992 var han leder af Labour (hvilket svarer til det danske Socialdemokrati) og dermed leder af oppositionen under hhv. Margaret Thatcher og John Major. Kinnock var EU-kommissær fra 1995 til 2004.

Neil Kinnock var bestyrelsesformand for Labour (formand for den årlige kongres) i 1987-1988.

Hans søn Stephen Kinnock er gift med Helle Thorning-Schmidt, tidligere leder af Socialdemokraterne og Danmarks statsminister fra 3. oktober 2011 til 28. juni 2015.

I 2005 blev Neil Kinnock baron og medlem af det britiske overhus.

Partiledere for Labour (UK)
Bestyrelsesformænd for Labour (UK)
Leder af den officielle opposition (UK)
Personer fra Wales
Life peers
Europa-Kommissærer fra Storbritannien
Europa-Kommissærer 1999-2004
Carpe diem (flertydig)

Carpe diem har flere betydninger:
 Carpe diem − et ord fra Horats, som betyder "Grib dagen"
 Carpe Diem (drik)
 Carpe Diem (Will Haven-album)
 Carpe Diem (Lara Fabian-album)
 Carpe Diem Baby − et nummer på albummet ReLoad fra Metallica
 Carpe Diem, et nummer af The Fugs

Se også
 Karpe Diem – et norsk band
Niels Frithiof Truelsen

Niels Frithiof Truelsen (født 23. juni 1938 i Herning) er en dansk arkitekt.

Værker
Liste over væsentlige værker:

 Sejs-Svejbæk Kirke
Silkeborg Kunstmuseum
Færøernes Kunstmuseum (med Jákup Pauli Gregoriussen)
Tønder Vandtårn (ombygningen)
Faaborg Museum (restaurering og udbygning)

 

Personer fra Herning
Arkitekter fra Danmark
Tønder Vandtårn

Tønder Vandtårn er indrettet som Hans Wegner-museum. Vandtårnet er sammen med Tønder Kristkirkens spir byens vartegn.

Museet, der er i syv etager – kaldet dæk – eksklusiv et konferencerum øverst, indeholder en samling af Wegner-stole skænket af familien samt konstruktionstegninger af stolene. Det blev indviet i 1995 af Dronning Ingrid. I Kulturhistorie Tønders åbningstid er der adgang til tårnet via portbygningen ved siden af.

Historie 
Begyndelsen af 1980'erne blev tiden hvor vandtårnets eksistens blev taget op til overvejelse. Fortalerne var dog flest, og i 1989 blev vandtårnet overdraget til Tønder Museum fra Tønder Kommune. Under vejledning fra Ny Carlsbergfondet og Louisiana blev et projekt udformet.

I midt-1990'erne donerede A.P. Møller og Hustru Chastine Mc-Kinney Møllers Fond til almene Formaal 10,4 millioner til ombygningen af vandtårnet, hvilket skulle føre til funktionen som museum. Opgaven med ombygningen blev arkitekt Niels Frithiof Truelsens og rådgivende ingeniør Henry Jensens.

Arkitektur 
Tårnet er opbygget i to dele: den underste er lettere konisk; mens den øvre del er cylinderformet. I nederste del er der vinduer parvis i fire kompasretninger placeret i to lag. Den øverste del havde oprindeligt på lignende vis parvis placerede vinduer, men hele den øvre del udgøres i dag af et glaspanelsystem af rektangulære plader, hvoraf den øverste række er vinduesglas hele vejen rundt. Øverst prydes tårnet af en vindfløj med påskriften "MUSEUM" – dette er dog en efterligning af den oprindelige vindfløj, der læste "1902" (samme udformning). Bygningen er sat i røde mursten med øverste del af glas (tidligere dog beklædt med skiffer).

Den to etagers nye top blev udført på jorden og dernæst – 40 ton tung – hejst op på den underste del. Øverste etage af toppen huser et stort konferencerum, hvortil Hans Wegner og datteren Marianne Wegner i anledning af museets åbning tegnede et bord, der danner en kreds og hvorom en række af den klassiske "the chair" er placerede.

Centralt i tårnet er installeret en elevator og udenom den en vindeltrappe.

Eksterne henvisninger 
 Kulturhistorie Tønder. Museum Sønderjylland
 Wegner-udstilling

Referencer 

Vandtårn
Vandtårne i Region Syddanmark
Etableret i 1902
Museum Sønderjylland
Thylander Gruppen

Thylander Gruppen er et dansk ejendomsselskab, grundlagt i 1986 i København af Lars Thylander. 

Gruppen, der pt. er kontrolleret af familien Thylander, arbejder med investering i ejendomme i Danmark og Tyskland. Den formidlede op gennem 1980’erne og 1990’erne en række markante ejendomme og ejendomsselskaber i Danmark. Det var bl.a. ejendomme på Strøget, Bredgade og Købmagergade i København, samt kontrollerende aktieposter i de børsnoterede selskaber Ejendomsselskabet Norden A/S og Det Københavnske Ejendomssocietet A/S.

Lars Thylander blev kåret som Årets Ejendomsprofil i 2007 af magasinet Erhvervsejendom og i 2014 modtog Thylander Gruppen Transaktionsprisen fra Estate Media.

Projekter
Blandt Thylander Gruppens mest markante projekter er restaureringen af Vandflyverhangaren på Holmen i København i 2001. Arkitekt Dorte Mandrup-Poulsens ombygning af den fredede bygning blev præmieret af Københavns Kommunes Kulturfond og Hovedstadens Forskønnelse. Projektet modtog Træprisen og nominering til den internationalt anerkendte Mies van der Rohe Pris m.v.

I 2006 stod Thylander Gruppen i spidsen for et konsortium, som købte Scala-koncernen, der ejede den historiske Scala (København)-bygning. Ejendommen blev videresolgt samme år.

I perioden 2005 til 2008 har Thylander Gruppen primært arbejdet på det tyske arbejdsmarked og har bl.a. taget initiativ til dannelsen af EI Invest Berlin I A/S og til det børsnoterede ejendomsselskab Victoria Properties A/S, der blev etableret sammen med familien Wedell, familien Følsgaard, familien Clausen og J.C. Hempels Fond. 

Fonden TG Partners A/S lanceredes i 2008 sammen med en kreds af investorer med henblik på investering i danske ejendomme i kølvandet på finanskrisen. Siden da er der lanceret 10 tilsvarende fonde.

Referencer

Eksterne henvisninger 
 Thylander Gruppens hjemmeside
 Victoria Properties 

Ejendomsselskaber i Danmark